stanford-oval/wikipedia huggingface dataset:
แผ่นดินไหวในหมู่เกาะซามัว พ.ศ. 2552
แหล่งข้อมูลอื่น

Deadly tsunami strikes in Pacific  – BBC News
South Pacific: Tsunami – Sep 2009 – ReliefWeb
A family devastated by the tsunami – full interview – 3 News
Tsunami stories of luck and sorrow at airport – 3 News
2009 Samoa earthquake – Fotopedia
NZ Samoans head home to loved ones – One News
Tsunami in Samoa Islands – Disasters Charter
Tsunami Animation: Samoan Islands, 29 September 2009 – Pacific Tsunami Warning Center
The International Seismological Centre has a bibliography and authoritative data for this event.
| ด ค ก← แผ่นดินไหวที่สำคัญใน พ> ศ. 2552 → |
| --- | --- |
 คอสตาริกา† (6.2, 8 มกราคม)  อาบรุซโซ อิตาลี† (6.3, 6 เมษายน)  ชิซูโอกะ ญี่ปุ่น (6.4, 10 สิงหาคม)  หมู่เกาะอันดามัน (7.5, 11 สิงหาคม)  ชวาตะวันตก อินโดนีเซีย† (7.0, 2 กันยายน)  ภูฏาน (6.1, 21 กันยายน)  ซามัว† (8.1, 29 กันยายน)  สุมาตรา อินโดนีเซีย†‡ (7.6, 30 กันยายน) 
ความรุนแรงของแผ่นดินไหวตามมาตราขนาดโมเมนต์ / † = แผ่นดินไหวที่มีผู้เสียชีวิตอย่างน้อย 30 คน / ‡ = แผ่นดินไหวที่มีผู้เสียชีวิตมากที่สุดในปีนี้
พระเจ้าบรมวงศ์เธอ พระองค์เจ้าวิมลนาคนพีสี

| พระเจ้าบรมวงศ์เธอ พระองค์เจ้าวิมลนาคนพีสี |
| --- | --- |
พระเจ้าบรมวงศ์เธอ ชั้น 5 พระองค์เจ้าชั้นเอก

ประสูติ: 2 ตุลาคม พ.ศ. 2432
สิ้นพระชนม์: 21 กุมภาพันธ์ พ.ศ. 2436 (3 ปี)
ราชวงศ์: จักรี
พระบิดา: พระบาทสมเด็จพระจุลจอมเกล้าเจ้าอยู่หัว
พระมารดา: เจ้าดารารัศมี พระราชชายา
| ธรรมเนียมพระยศของ พระองค์เจ้าวิมลนาคนพีสี |
| --- | --- |
การทูล: ใต้ฝ่าพระบาท
การแทนตน: ข้าพระพุทธเจ้า
การขานรับ: พ่ะย่ะค่ะ/เพคะ
พระเจ้าบรมวงศ์เธอ พระองค์เจ้าวิมลนาคนพีสี [วิ-มน-นาก-นะ-พี-สี] (2 ตุลาคม พ.ศ. 2432 – 21 กุมภาพันธ์ พ.ศ. 2435) เป็นพระราชธิดาในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าดารารัศมี พระราชชายา เจ้านายจากราชวงศ์เจ้าเจ็ดตนนครเชียงใหม่ที่ต่อมาได้รับการสถาปนาเป็นเจ้านายในราชวงศ์จักรี
พระประวัติ > ประสูติ

พระเจ้าบรมวงศ์เธอ พระองค์เจ้าวิมลนาคนพีสี ประสูติเมื่อวันพุธ เดือน 11 ขึ้น 8 ค่ำ ปีฉลู เอกศก จ.ศ. 1251 ตรงกับวันที่ 2 ตุลาคม พ.ศ. 2432 เป็นพระราชธิดาลำดับที่ 73 ในพระบาทสมเด็จพระจุลจอมเกล้าเจ้าอยู่หัว และเป็นพระราชธิดาเพียงพระองค์เดียวที่ประสูติแต่เจ้าดารารัศมี พระราชชายา ที่ขณะนั้นยังมีตำแหน่งเป็นพระสนม ทั้งนี้พระมารดาเป็นพระธิดาคนเล็กในพระเจ้าอินทวิชยานนท์ เจ้าประเทศราชผู้ครองนครเชียงใหม่ที่ประสูติแต่เจ้าทิพเกสร ที่ต่อมาเข้ามารับราชการฝ่ายในที่ราชสำนักกรุงเทพฯ
ขณะที่ตั้งครรภ์นั้นเจ้าจอมมารดาดารารัศมี มีพระชันษาได้ 16 ปี ได้มีอาการแพ้ท้องอยากเสวยงวงช้าง เมื่อความทราบถึงพระเจ้าเมืองเชียงใหม่ จึงทรงจัดให้ตามพระประสงค์โดยการส่งมาจากเชียงใหม่ผ่านทางเรือแรมเดือน เมื่อมีพระประสูติกาล พระบาทสมเด็จพระจุลจอมเกล้าเจ้าอยู่หัว ได้พระราชทานพระนามว่า "พระเจ้าลูกเธอ พระองค์เจ้าวิมลนาคนพีสี" แปลว่า "ผู้ประเสริฐไม่มีมลทินของเมืองเชียงใหม่" พระราชบิดาทรงเรียกอย่างลำลองว่า "ลูกหญิงวิมลนาค"
การประสูติกาลดังกล่าวยังความปลาบปลื้มใจแก่พระเจ้าอินทวิชยานนท์เป็นอย่างยิ่ง และได้ใช้โอกาสนี้แสดงความสัมพันธ์อันแนบชิดระหว่างเจ้าผู้ครองนครเชียงใหม่กับพระมหากษัตริย์ราชสำนักกรุงเทพฯ เมื่อเจ้าดารารัศมีโปรดให้มีการฉายพระรูปพระองค์เจ้าวิมลนาคนพีสีส่งขึ้นมาถวายแก่พระบิดาที่เชียงใหม่ เจ้าผู้ครองนครเชียงใหม่จึงได้มีการจัดขบวนแห่ไปรับพระรูปที่จวนของพระเจ้าน้องยาเธอ พระองค์เจ้าโสณบัณฑิต ข้าหลวงพิเศษอย่างยิ่งใหญ่ ดังปรากฏในบันทึกของพระองค์เจ้าโสณบัณฑิต ความว่า
"...พระเจ้านครเชียงใหม่ เจ้าอุปราช เจ้านายบุตรหลาน หลายคนมาพร้อมกันที่ที่พักของข้าพระพุทธเจ้า ๆ ได้เชิญพระรูปให้ดูพร้อมกัน พระเจ้านครเชียงใหม่ดูพระรูปแล้วกลั้นน้ำตาไม่ได้คิดถึงเจ้าทิพเกสร พูดว่าพระขนงนั้น 'แม่นแม่เฒ่าทีเดียว' เจ้านายอื่นอยู่ข้างปีติยินดีเชยชมกันมาก"
และ
"...ข้าหลวงเชิญพระรูปตั้งบนพระยานมาศแล้ว ขบวนแห่ 'พระรูป' จากบ้านพักของข้าหลวงพิเศษริมแม่น้ำปิง ไปทางถนนท่าแพ เข้าในเวียง ทางประตูท่าแพ ถึงสี่แยกกลางเวียงเลี้ยวไปออกประตูช้างเผือก เลี้ยวออกทางริมแม่น้ำปิงถึงคุ้มของพระเจ้าอินทวิชยานนท์ บริเวณคุ้มมีพลับพลาข้าราชการรวมทั้งข้าหลวงพิเศษแต่งชุดเต็มยศรอรับ พระเจ้าอินทวิชยานนท์สวมเสื้อครุยและชฎา ขึ้นรับพระรูปบนเกย เข้ากอดพระรูปอย่างสุดปลื้ม เชิญพระรูปขึ้นบนตึก ตั้งบนพระยานมาศถอดคานมียกพื้นหุ้มผ้าแดง ๒ ชั้น และกระโจมข้างบนด้วยเครื่องสูงจนเวลาบ่ายพระสงฆ์เจริญพระพุทธมนต์ในบริเวณคุ้ม มีการละเล่น เช่น มวย มีละคร มีการโปรยผลกัลปพฤกษ์ด้วย ที่ขาดไม่ได้ และคนสนใจร่วมด้วยมากคือม่อนป๊อก ฉลองสมโภชกัน ๔ วัน ๔ คืน มีงานเลี้ยงอาหารมื้อค่ำ แก่บรรดากงสุลและฝรั่งในเชียงใหม่ด้วย..."
นอกจากนี้พระเจ้าอินทวิชยานนท์ยังส่งอ่างสรงน้ำทองคำมาถวายแด่พระเจ้าลูกเธอ พระองค์เจ้าวิมลนาคนพีสี แต่เจ้าจอมมารดาดารารัศมีมิกล้าใช้ เพราะแม้แต่เจ้าฟ้ายังไม่ได้สรงด้วยอ่างทองคำ เกรงว่าหากใช้ของเกินฐานะจะเกิดอัปมงคล จึงได้ถวายอ่างทองคำดังกล่าวกับเจ้าฟ้าที่ประสูติใหม่
พระประวัติ > สิ้นพระชนม์

พระเจ้าบรมวงศ์เธอ พระองค์เจ้าวิมลนาคนพีสี สิ้นพระชนม์เมื่อวันอังคาร ขึ้น 6 ค่ำ เดือน 4 ปีมะโรง จัตวาศก จ.ศ. 1254 ตรงกับวันที่ 21 กุมภาพันธ์ พ.ศ. 2435 (นับแบบปัจจุบันเป็นปี พ.ศ. 2436) สิริพระชันษา 3 ปี 4 เดือน 19 วัน นับเรียงวันได้ 1238 วัน สร้างความเสียใจแก่เจ้าจอมมารดาดารารัศมีเป็นอันมาก แม้แต่พระบาทสมเด็จพระจุลจอมเกล้าเจ้าอยู่หัวเองก็ทรงเสียพระทัยมากนัก ทรงปรารภกับสมเด็จพระเจ้าบรมวงศ์เธอ กรมพระยาดำรงราชานุภาพว่า "ฉันผิดเอง ลูกเขาควรเป็นเจ้าฟ้าแต่ฉันลืมตั้งจึงตาย" มีการโจษจันกันว่าพระองค์ถูกพระพี่เลี้ยงวางยาพิษเพื่อหวังเครื่องแต่งพระองค์ แต่ข่าวลือดังกล่าวก็ถูกปฏิเสธ เพราะเจ้าจอมมารดาดารารัศมีก็กล่าวถึงพระอาการประชวรของพระราชธิดาไว้ชัดแจ้ง
อย่างไรก็ตามแม้ว่าพระองค์เจ้าวิมลนาคนพีสีจะสิ้นพระชนม์ไปแล้ว แต่พระบาทสมเด็จพระจุลจอมเกล้าเจ้าอยู่หัวก็ยังไม่สิ้นพระกรุณากับเจ้าจอมมารดาดารารัศมี ในปี พ.ศ. 2451 ก็ทรงพระกรุณาโปรดเกล้าสถาปนาเจ้าจอมมารดาดารารัศมีขึ้นเป็นเจ้าในราชวงศ์จักรีดำรงพระอิสริยยศเป็น "พระราชชายา"
พระอัฐิของพระเจ้าบรมวงศ์เธอ พระองค์เจ้าวิมลนาคนพีสี ประดิษฐานเคียงคู่กับพระอัฐิของพระมารดา ณ สุสานหลวง วัดราชบพิธสถิตมหาสีมารามราชวรวิหาร
หม่อมราชวงศ์เทพกมล เทวกุล

| หม่อมราชวงศ์เทพกมล เทวกุลป> จ. ม.ป.ช. ม.ว.ม. |
| --- | --- |

รัฐมนตรีช่วยว่าการกระทรวงการต่างประเทศ
ดำรงตำแหน่ง 27 กันยายน – 24 พฤศจิกายน พ.ศ. 2539
นายกรัฐมนตรี: บรรหาร ศิลปอาชา
ก่อนหน้า: ประชา คุณะเกษม
ถัดไป: พิทักษ์ อินทรวิทยนันท์
 
ข้อมูลส่วนบุคคล
เกิด: 12 เมษายน พ.ศ. 2479 (88 ปี)
ศาสนา: พุทธ
คู่สมรส: คุณหญิงขวัญตา เทวกุล ณ อยุธยา
บุพการี: หม่อมเจ้าวงศานุวัตร เทวกุล หม่อมเจ้ากมลปราโมทย์ เทวกุล

หม่อมราชวงศ์เทพกมล เทวกุล (นามเดิม : หม่อมราชวงศ์เทพ เทวกุล ; 12 เมษายน พ.ศ. 2479) เป็นอดีตองคมนตรีในรัชกาลที่ 9 และเป็นอดีตรัฐมนตรีช่วยว่าการกระทรวงการต่างประเทศ ในรัฐบาลของนายบรรหาร ศิลปอาชา
ประวัติ

หม่อมราชวงศ์เทพกมล เทวกุล เดิมมีนามว่า "หม่อมราชวงศ์เทพ เทวกุล" เป็นโอรสคนโตในหม่อมเจ้าวงศานุวัตร เทวกุล กับหม่อมเจ้ากมลปราโมทย์ เทวกุล (ราชสกุลเดิม กิติยากร) มีพี่สาวร่วมพระบิดาพระมารดา 1 ท่าน คือ หม่อมราชวงศ์นิศารัตน์ เทวกุล
สมรสกับคุณหญิงขวัญตา เทวกุล ณ อยุธยา (สกุลเดิม ศิริวงศ์; บุตรสาวของนายแพทย์บุญจอง กับสมพ้อง ศิริวงศ์ (สกุลเดิม จันทร์ปรุง) หรือนามปากกา แข ณ วังน้อย) มีบุตรสาว 3 คน
ม.ร.ว.เทพกมล จบการศึกษามัธยมศึกษาตอนปลาย จากโรงเรียนอำนวยศิลป์ พระนคร ปริญญาตรีด้านกฎหมาย Barrister-at-Law จากสถาบัน Middle Temple ลอนดอน ประเทศอังกฤษ และผ่านการศึกษาอบรมจากวิทยาลัยป้องกันราชอาณาจักร
การทำงาน

ม.ร.ว.เทพกมล เข้ารับราชการเลขานุการตรี กองสนธิสัญญา กรมสนธิสัญญาและกฎหมาย กระทรวงการต่างประเทศ เมื่อปี 2506 ต่อมาได้เลื่อนตำแหน่งตามลำดับ คือ พ.ศ. 2510 เป็นเลขานุการโท สถานเอกอัครราชทูตไทย ณ กรุงโตเกียว ประเทศญี่ปุ่น ปี พ.ศ. 2514 เป็นหัวหน้ากองอเมริกา กรมการเมือง ปี พ.ศ. 2516 เป็นหัวหน้ากองเอเชียตะวันออกเฉียงใต้ กรมการเมือง ปี พ.ศ. 2518 รองอธิบดีกรมพิธีการทูต และปี พ.ศ. 2519 รองอธิบดีกรมการเมือง
ในปี พ.ศ. 2522 เป็นเอกอัครราชทูตไทย ณ กรุงย่างกุ้ง ประเทศพม่า และเป็นเอกอัครราชทูตไทย ณ กรุงบรัสเซลส์ ประเทศเบลเยียมในปีถัดมา กระทั่งในปี พ.ศ. 2527 เป็นอธิบดีกรมการเมือง ในปี พ.ศ. 2532 เป็นรองปลัดกระทรวงการต่างประเทศ และปี พ.ศ. 2533 เป็นเอกอัครราชทูตไทย ประจำกรุงปารีส ประเทศฝรั่งเศส
ต่อมาเมื่อวันที่ 20 มิถุนายน พ.ศ. 2538 ได้รับแต่งตั้งปลัดกระทรวงการต่างประเทศ จนเกษียณอายุราชการในวันที่ 30 กันยายน พ.ศ. 2539 ในระหว่างที่ดำรงตำแหน่งปลัดกระทรวงการต่างประเทศ ม.ร.ว.เทพกมล ได้รับการแต่งตั้งเป็นสมาชิกวุฒิสภา อีกตำแหน่งหนึ่ง
ในรัฐบาลของนายบรรหาร ศิลปอาชา ได้แต่งตั้ง ม.ร.ว.เทพกมล ขณะดำรงตำแหน่งปลัดกระทรวงการต่างประเทศ ให้เป็นรัฐมนตรีช่วยว่าการกระทรวงการต่างประเทศอีกตำแหน่งหนึ่ง เมื่อวันที่ 27 กันยายน พ.ศ. 2539 แต่คณะรัฐมนตรีก็สิ้นสุดลงในวันเดียวกันเนื่องจากนายกรัฐมนตรีประกาศยุบสภา
หม่อมราชวงศ์เทพได้รับพระบรมราชโองการโปรดเกล้าฯ ให้เป็นองคมนตรี เมื่อวันที่ 7 สิงหาคม พ.ศ. 2540 จนถึงวันที่ 6 ธันวาคม พ.ศ. 2559 เมื่อมีการแต่งตั้งคณะองคมนตรีขึ้นใหม่
เครื่องราชอิสริยาภรณ์

หม่อมราชวงศ์เทพกมล เทวกุล ได้รับพระราชทานเครื่องราชอิสริยาภรณ์ทั้งของไทยและต่างประเทศ ดังนี้
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2544 –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้า (ป.จ.) (ฝ่ายหน้า)
พ.ศ. 2532 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2528 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2531 –  เหรียญจักรพรรดิมาลา (ร.จ.พ.)
เครื่องราชอิสริยาภรณ์ > เครื่องราชอิสริยาภรณ์ต่างประเทศ

ญี่ปุ่น :
พ.ศ. 2514 –  เครื่องราชอิสริยาภรณ์มงคลรัตน์ ชั้นที่ 3
เบลเยียม :
พ.ศ. 2527 –  เครื่องราชอิสริยาภรณ์เลออปอล ชั้นที่ 1
ฝรั่งเศส :
พ.ศ. 2538 –  เครื่องอิสริยาภรณ์กิตติคุณแห่งชาติ ชั้นที่ 1
บริเตนใหญ่ :
พ.ศ. 2539 –  เครื่องราชอิสริยาภรณ์นักบุญไมเคิลและจอร์จ ชั้นที่ 2
การโจมตีด้วยกำลัง

เครื่องเจาะการเข้ารหัสลับดีอีเอสปี 1998 มูลค่า 10.3 ล้านบาทของมูลนิธิพรมแดนอิเล็กทรอนิกส์ (EFF) มีชิปที่ออกแบบเฉพาะการ 1,800 ตัวซึ่งสามารถเจาะกุญแจดีอีเอสโดยใช้กำลังเพียงไม่กี่วัน
รูปถ่ายแสดงแผ่นวงจรใส่ชิปที่ชื่อว่า Deep Crack 64 ตัวที่แต่ละข้างของแผง โดยชิปจะใส่เข้าทั้งสองข้าง
ในวิทยาการเข้ารหัสลับ การโจมตีด้วยกำลัง (อังกฤษ: brute-force attack) เป็นการโจมตีโดยทดลองรหัสผ่านหรือพาสเฟรซเป็นจำนวนมากกับระบบ โดยหวังว่าจะเจอรหัสผ่านที่ถูกต้อง 
คือจะทดลองรหัสผ่านและพาสเฟรซที่เป็นไปได้ทุกตัวอย่างเป็นระบบจนกว่าจะเจอ
หรืออาจเป็นการโจมตีกุญแจเข้ารหัสลับโดยตรงซึ่งกุญแจปกติจะมาจากฟังก์ชันแปลงรหัสผ่านให้เป็นกุญแจ
อย่างหลังเรียกอีกอย่างว่า exhaustive key search (การค้นหากุญแจอย่างหมดสิ้น)
วิธีการเช่นนี้ไม่ต้องอาศัยความรู้เกี่ยวกับรหัสผ่านเพราะใช้กำลังค้นหาไปเรื่อย ๆ จนกว่าจะเจอ[ต้องการอ้างอิง]
เป็นวิธีที่ในทางทฤษฎีสามารถถอดรหัสข้อมูลที่เข้ารหัสลับได้ทั้งหมดยกเว้นจะใช้ขั้นตอนวิธีที่ไม่มีทางเจาะได้
เป็นวิธีที่อาจทำเมื่อไม่สามารถหาจุดอ่อนอื่น ๆ ของระบบเข้ารหัสลับ
วิธีนี้เร็วมากเมื่อใช้เดารหัสผ่านที่สั้น ๆ แต่สำหรับรหัสผ่านที่ยาวกว่าก็มักจะใช้วิธีอื่น ๆ เช่น การโจมตีด้วยพจนานุกรม เพราะวิธีนี้ใช้เวลามากเกินไปเนื่องจากรหัสผ่าน พาสเฟรซ หรือกุญแจที่ยาวกว่าอื่น ๆ จะมีค่าที่เป็นไปได้มากกว่า ทำให้เจาะได้ยากขึ้นเป็นชี้กำลังเมื่อเทียบกับรหัสผ่านสั้น ๆ
การทำข้อมูลดั้งเดิมให้ยุ่งเหยิง (obfuscation) สามารถช่วยลดประสิทธิภาพของการโจมตีนี้ เพราะจะทำให้เช็คยากว่าถอดรหัสได้ข้อมูลที่ถูกต้องหรือไม่ 
ทำให้ต้องทำงานหนักขึ้น
ค่าวัดความเข้มแข็งของระบบการเข้ารหัสลับอย่างหนึ่งก็คือ จะใช้เวลานานเท่าไหร่ในการโจมตีระบบด้วยกำลังได้สำเร็จ
การโจมตีนี้เป็นการประยุกต์ใช้การค้นหาโดยใช้กำลัง ซึ่งเป็นเทคนิคการแก้ปัญหาทั่วไปด้วยการสร้างค่าที่เป็นไปได้ทุกอย่างแล้วเช็คว่าถูกต้องหรือไม่ 
มีคำอีกคำที่ใช้เรียกในภาษาอังกฤษคือ hammering
ส่วนเทคนิคการต่อต้านก็คือ anti-hammering
แนวคิดพื้นฐาน

การโจมตีด้วยกำลังอาศัยการสร้างค่าที่เป็นไปได้ทุกอย่างของรหัสผ่านแล้วตรวจดูว่าถูกต้องหรือไม่ 
ถ้ารหัสผ่านยาวขึ้น เวลาโดยเฉลี่ยที่ใช้หารหัสผ่านก็จะเพิ่มขึ้นแบบชี้กำลัง
การนำข้อมูลบัญชีกลับไปใช้อีก

การนำข้อมูลบัญชีกลับไปใช้อีก (credential recycling) เป็นวิธีการแฮ็กที่นำชื่อบัญชีและรหัสผ่านที่ได้จากการโจมตีด้วยกำลังครั้งก่อน ๆ ไปใช้อีก 
รูปแบบย่อยอย่างหนึ่งก็คือการส่งค่าแฮชรหัสผ่าน (pass the hash) ที่ไม่ได้คำนวณรวมค่าซอลต์เพื่อแฮ็กเข้าบัญชีของอีกระบบหนึ่ง ซึ่งใช้ได้เลยโดยไม่ต้องเจาะรหัสผ่านโดยใช้กำลัง
รหัสลับที่เจาะไม่ได้

การเข้ารหัสลับบางอย่างจะเจาะไม่ได้ด้วยกำลังเพราะคุณสมบัติทางคณิตศาสตร์ 
ตัวอย่างหนึ่งก็คือการเข้ารหัสโดยวันไทม์แพด (one-time pad) 
ที่ข้อมูลเปล่าทุก ๆ หน่วยจะมีกุญแจของตัวเองจากรายการกุญแจ (ที่เรียกว่าแพด) และกุญแจจะสร้างขึ้นโดยสุ่มจริง ๆ 
สายอักขระที่เข้ารหัสด้วยวันไทม์แพดซึ่งยาว 140 ตัว เมื่อถูกโจมตีด้วยกำลัง ก็จะได้สายอักขระยาว 140 ตัวที่เป็นไปได้ทั้งหมดซึ่งรวมข้อมูลที่ถูกต้องดั้งเดิมด้วย แต่ก็ไม่มีทางรู้ว่าสายไหนถูกต้อง 
การเจาะระบบเช่นนี้ได้ดังเช่นที่ทำในโปรเจ็กต์ Venona ของสหรัฐต่อสหภาพโซเวียต ทั่วไปจะไม่ใช้วิทยาการเข้ารหัสลับเพียงอย่างเดียว แต่ต้องพบข้อผิดพลาดต่าง ๆ เช่น แพดกุญแจไม่ได้ทำโดยสุ่มจริง ๆ หรือดักขโมยเอาแพดได้ หรือผู้เข้ารหัสหรือถอดรหัสทำการผิดพลาด
วิธีรับมือ

ในกรณีที่ผู้โจมตีได้ข้อมูลที่เข้ารหัสลับ "ออฟไลน์" ก็จะทดลองกุญแจถอดรหัสต่าง ๆ ได้โดยไม่เสี่ยงต่อการถูกค้นพบหรือถูกขัดขวาง 
แต่ในกรณีที่ต้องโจมตีออนไลน์ แอดมินของระบบจะสามารถรับมือด้วยวิธีต่าง ๆ เมื่อใส่รหัสผ่านผิด ๆ รวมทั้งการจำกัดจำนวนการใส่รหัสผ่านรหัสหนึ่ง (เช่น เมื่อพยายามใช้รหัสผ่านหนึ่ง ๆ เพื่อแฮ็กเข้าบัญชีหลายบัญชี) การให้พักนอกเวลา การเพิ่มความซับซ้อนของการโต้ตอบ (เช่น ให้ตอบด้วยแคปต์ชา ให้พิสูจน์ตัวจริงด้วยปัจจัยหลายอย่าง) และ/หรือการระงับไม่ให้ใช้บัญชี[ต้องการเลขหน้า]
แอดมินยังสามารถป้องกันเลขที่อยู่ไอพีไม่ให้ใส่รหัสผ่านผิด ๆ ไม่ว่าจะกับบัญชีไหนเกินจำนวน
อนึ่ง เฟรมเวอร์ค MITRE D3FEND ยังแนะนำวิธีต่าง ๆ เพื่อป้องกันการโจมตีด้วยกำลัง เช่น การกรองข้อมูลที่ได้รับจากเครือข่าย การใช้บัญชีตัวล่อ และการล้างแคชพิสูจน์ตัวตน
การโจมตีด้วยกำลังแบบผกผัน

ในการโจมตีด้วยกำลังแบบผกผัน รหัสผ่านที่นิยมใช้เดี่ยว ๆ จะใช้ทดลองกับบัญชีหลาย ๆ บัญชี หรือกับข้อมูลที่เข้ารหัสลับหลาย ๆ ชุด
ซึ่งอาจจะทำซ้ำด้วยรหัสผ่านสามัญต่อ ๆ ไป
นี่ไม่ใช่การโจมตีผู้ใช้คนใดคนหนึ่งโดยเฉพาะ
ดูเพิ่ม

การขุดหาเหรียญบิตคอยน์
ฟังก์ชันแปลงให้เป็นกุญแจ
โครงการเมทาสปลอยต์
ซีเคียวร์เชลล์
เชิงอรรถและอ้างอิง

↑  Paar, Pelzl & Preneel 2010, p. 7.
↑  Urbina, Ian (2014). "The Secret Life of Passwords. The New Times". The New York Times.
↑  Schrittwieser, Sebastian; Katzenbeisser, Stefan (2011), "Code Obfuscation against Static and Dynamic Reverse Engineering", Information Hiding, Lecture Notes in Computer Science, Berlin, Heidelberg: Springer Berlin Heidelberg, vol. 6958, pp. 270–284, doi:10.1007/978-3-642-24178-9_19, ISBN 978-3-642-24177-2, สืบค้นเมื่อ 2021-09-05
↑  "Secure your site from Brute force attacks using Sebsoft's Anti Hammering Authentication Plugin #MoodlePlugins #MoodleSecurity". elearnmagazine.com. e Learn Magazine. 2016-01-16. สืบค้นเมื่อ 2022-10-27.
↑  "Configure Serv-U to protect against brute force attacks". solarwinds.com. Solar Winds. สืบค้นเมื่อ 2022-10-27.
↑  "Brute Force Attack: Definition and Examples". www.kaspersky.com (ภาษาอังกฤษ). 2020-10-20. สืบค้นเมื่อ 2020-11-08.
↑  Landauer 1961, p. 183-191.
↑  Graham 2011.
↑  
Rudisail, B. (2022-11-17). "Password-cracking With High-Performance GPUs: Is There a Way to Prevent It?". Spiceworks. สืบค้นเมื่อ 2023-12-24.
↑  
Pires, F. (2022-10-18). "Eight RTX 4090s Can Break Passwords in Under an Hour". Future Publishing. สืบค้นเมื่อ 2023-12-25.
↑  Kingsley-Hughes 2008.
↑  Kamerling 2007.
↑  "November 2019 | TOP500 Supercomputer Sites". www.top500.org. คลังข้อมูลเก่าเก็บจากแหล่งเดิมเมื่อ 2019-11-19. สืบค้นเมื่อ 2020-05-15.
↑  Viega, Messier & Chandra 2002, p. 18.
↑  CERT-2008.
↑  Ellis 2005.
↑  NSA-2009.
↑  "What is a Pass-the-Hash Attack (PtH) ?". BeyondTrust. 2023-08-04. เก็บจากแหล่งเดิมเมื่อ 2024-05-15. สืบค้นเมื่อ 2024-06-23.
↑  Reynard 1997, p. 86.
↑  Burnett & Foster 2004.
↑  Ristic 2010, p. 136.
↑  "Implementing MITRE D3FEND for ATT&CK Technique T1110: Brute Force". D3 Security (ภาษาอังกฤษ). สืบค้นเมื่อ 2024-06-19.
↑  "InfoSecPro.com - Computer, network, application and physical security consultants". www.infosecpro.com. เก็บจากแหล่งเดิมเมื่อ 2017-04-04. สืบค้นเมื่อ 2018-05-08.
ข้อมูลอื่น ๆ

Adleman, Leonard M.; Rothemund, Paul W.K.; Roweis, Sam; Winfree, Erik (June 10–12, 1996). On Applying Molecular Computation To The Data Encryption Standard. Proceedings of the Second Annual Meeting on DNA Based Computers. Princeton University.{{cite conference}}:  CS1 maint: date format (ลิงก์)
Cracking DES - Secrets of Encryption Research, Wiretap Politics & Chip Design. Electronic Frontier Foundation. 1998. ISBN 1-56592-520-3.
Burnett, Mark; Foster, James C. (2004). Hacking the Code: ASP.NET Web Application Security. Syngress. ISBN 1-932266-65-8.
Diffie, W.; Hellman, M.E. (1977). "Exhaustive Cryptanalysis of the NBS Data Encryption Standard". Computer. 10: 74–84. doi:10.1109/c-m.1977.217750. S2CID 2412454.
Graham, Robert David (2011-06-22). "Password cracking, mining, and GPUs". erratasec.com. สืบค้นเมื่อ 2011-08-17.
Ellis, Claire (March 2005). "Exploring the Enigma". Plus Magazine.
Kamerling, Erik (2007-11-12). "Elcomsoft Debuts Graphics Processing Unit (GPU) Password Recovery Advancement". Symantec.
Kingsley-Hughes, Adrian (2008-10-12). "ElcomSoft uses NVIDIA GPUs to Speed up WPA/WPA2 Brute-force Attack". ZDNet.
Landauer, L (1961). "Irreversibility and Heat Generation in the Computing Process". IBM Journal of Research and Development. 5 (3): 183–191. doi:10.1147/rd.53.0183. คลังข้อมูลเก่าเก็บจากแหล่งเดิมเมื่อ 2016-03-03.
Paar, Christof; Pelzl, Jan; Preneel, Bart (2010). Understanding Cryptography: A Textbook for Students and Practitioners. Springer. ISBN 978-3-642-04100-6.
Reynard, Robert (1997). Secret Code Breaker II: A Cryptanalyst's Handbook. Jacksonville, FL: Smith & Daniel Marketing. ISBN 1-889668-06-0. สืบค้นเมื่อ 2008-09-21.
Ristic, Ivan (2010). Modsecurity Handbook. Feisty Duck. ISBN 978-1-907117-02-2.
Viega, John; Messier, Matt; Chandra, Pravir (2002). Network Security with OpenSSL. O'Reilly. ISBN 0-596-00270-X. สืบค้นเมื่อ 2008-11-25.
Wiener, Michael J. (1996). "Efficient DES Key Search". Practical Cryptography for Data Internetworks. W. Stallings, editor, IEEE Computer Society Press.
"Technical Cyber Security Alert TA08-137A: Debian/Ubuntu OpenSSL Random Number Generator Vulnerability". United States Computer Emergency Readiness Team (CERT). 2008-05-16. คลังข้อมูลเก่าเก็บจากแหล่งเดิมเมื่อ 2008-09-16. สืบค้นเมื่อ 2008-08-10.
"NSA's How Mathematicians Helped Win WWII". National Security Agency. 2009-01-15. คลังข้อมูลเก่าเก็บจากแหล่งเดิมเมื่อ 2009-03-07.
RSA-sponsored DES-III cracking contest
Demonstration of a brute-force device designed to guess the passcode of locked iPhones running iOS 10.3.3
How We Cracked the Code Book Ciphers เก็บถาวร 2011-08-13 ที่ เวย์แบ็กแมชชีน - Essay by the winning team of the challenge in The Code Book
จีพียูปัจจุบันใช้ได้ดีในงานที่ทำซ้ำ ๆ เมื่อใช้เป็นฮาร์ดแวร์ในการเจาะรหัสผ่าน
การแปลสิ่งเร้าผิดว่าควบคุมได้
โดยตัวแทน

บางครั้งบางคราว เราพยายามที่จะเข้าไปควบคุมเหตุการณ์ โดยมอบหน้าที่ปฏิบัติงานให้กับผู้ที่เก่งกว่าหรือ "โชคดี" กว่า
คือ มอบการควบคุมโดยตรงให้กับผู้อื่น ที่ทำให้เรารู้สึกว่าผลจะออกมาดีที่สุด
การแปลสิ่งเร้าผิดว่าควบคุมได้โดยตัวแทน (illusion of control by proxy) เป็นการขยายแบบจำลองของทฤษฎีการแปลสิ่งเร้าผิดว่าควบคุมได้
เป็นความจริงว่า เราอาจจะมอบหน้าที่ให้คนอื่นที่มีความรู้ดีกว่า มีความเชี่ยวชาญกว่า เช่นในทางการแพทย์ เมื่ออยู่ในสถานการณ์ที่ต้องใช้ความรู้ความเชี่ยวชาญจริง ๆ 
ในกรณีเช่นนี้ เป็นสิ่งที่ถูกต้องสมเหตุผลที่จะมอบหน้าที่ให้คนอื่นเช่นแพทย์
แต่ว่า เมื่อเป็นเรื่องเกี่ยวกับเหตุการณ์ที่เป็นไปโดยสุ่ม (คือควบคุมไม่ได้) การให้คนอื่นทำการตัดสินใจแทน (หรือวางเดิมพันแทน) 
เพราะว่าคนนั้นโชคดีกว่า เป็นความคิดที่ไม่สมเหตุผล
และไม่สมกับความต้องการที่จะควบคุมเหตุการณ์ในเหตุการณ์ที่ควบคุมไม่ได้ ซึ่งเป็นความต้องการที่ปรากฏชัดเจนแล้วในงานทดลองอื่น ๆ
การกระทำไม่สมเหตุผลเช่นนี้อาจเป็นไปได้เพราะโดยรวม ๆ แล้ว เราอาจจะคิดได้ว่าเราเองโชคดี และจะมุ่งใช้โชคนั้นเพื่อเดิมพันในเกมที่เป็นไปโดยสุ่ม
ดังนั้น จึงไม่เป็นเรื่องแปลกสักเท่าไรที่เราจะเห็นว่า คนอื่นโชคดีและสามารถควบคุมเหตุการณ์ที่ควบคุมไม่ได้
ในกรณีศึกษาจริง ๆ งานหนึ่ง กลุ่มนักเล่นสลากกินแบ่งรัฐบาลที่ทำงานบริษัท จะเลือกว่าใครเป็นคนเลือกเบอร์ที่เล่น และจะซื้อลอตเตอรี่ตามเบอร์นั้น ๆ โดยขึ้นอยู่กับประวัติเบอร์ที่แทงถูกและผิดของสมาชิกแต่ละคน
สมาชิกที่มีประวัติดีที่สุด จะกลายเป็นผู้แทนซื้อลอตเตอรี่จนกระทั่งมีการแทงผิดเกินจำนวน
หลังจากนั้น สมาชิกที่มีประวัติที่ดีกว่าก็จะได้รับเลือกให้เลือกเบอร์ที่แทง
แม้ว่า จริง ๆ แล้ว จะไม่มีสมาชิกคนไหนที่เก่งกว่าคนอื่น เพราะว่า การแทงถูกผิดเป็นไปแบบโดยสุ่ม
แต่ว่า สมาชิกก็ยังต้องการที่จะให้คนที่ตนรู้สึกว่าโชคดีกว่า ทำหน้าที่แทนตนในการเลือกเบอร์
ในกรณีศึกษาเรื่องจริงอีกงานหนึ่ง ในเกมสุดท้ายของฮอกกี้โอลิมปิกทีมหญิงชายปี ค.ศ. 2002
ทีมแคนาดาชนะทีมสหรัฐอเมริกา
แต่ต่อมามีความเชื่อเกิดขึ้นว่า ที่ชนะได้ก็เพราะมีการใส่เหรียญดอลล่าร์แคนาดานำโชคไว้ใต้ลานน้ำแข็งก่อนเกม
มีนักกีฬาในทีมแคนาดาเท่านั้นที่รู้ว่ามีเหรียญอยู่ใต้น้ำแข็ง
ภายหลังเหรียญนั้นได้นำไปไว้ที่ห้องเกียรติคุณฮอกกี้ ที่มีการเปิดให้ชมและผู้มาชมสามารถแตะเหรียญนั้นได้
มีคนที่เชื่อว่า เขาสามารถจะได้โชคจากเหรียญโดยการแตะเหรียญ ซึ่งเป็นการเปลี่ยนโชคชะตาของตนเอง
แม้ว่า เหรียญนี้จะไม่ได้นำโชค และจะไม่ได้ทำประโยชน์ให้กับคนที่มาชมโดยประการทั้งปวง
แต่ก็ยังมีคนเชื่อว่า นำโชคมาให้ ซึ่งเป็นความคิดที่ไร้เหตุผลอย่างสิ้นเชิง
คำอธิบาย

ดร. เอ็ลเล็น แลงเกอร์ ผู้เป็นนักวิชาการท่านแรกที่แสดงปรากฏการณ์นี้
อธิบายสิ่งที่พบว่าเป็นความสับสน ระหว่างสถานการณ์ที่ต้องใช้ทักษะและสถานการณ์ที่เป็นไปโดยสุ่ม
เธอเสนอว่า เราจะตัดสินใจว่าสามารถควบคุมได้หรือไม่ ขึ้นอยู่กับ "skill cues" (ตัวบ่งทักษะ)
ซึ่งเป็นลักษณะของสถานการณ์ที่ปกติสัมพันธ์กับเกมที่ต้องใช้ทักษะ
เช่นการแข่งขัน ความคุ้นเคย และการต้องเลือกทำ
ถ้าตัวบ่งทักษะเหล่านี้มีมาก ปรากฏการณ์นี้ก็จะมีกำลังเพิ่มขึ้น
ส่วนนักวิชาการอีกคณะหนึ่งแย้งว่า คำอธิบายของ ดร. แลงเกอร์ ไม่สมบูรณ์พอที่จะอธิบายนัยต่าง ๆ ที่พบในปรากฏการณ์
พวกเขาเสนอโดยเป็นคำอธิบายอีกอย่างหนึ่งว่า การตัดสินใจว่าควบคุมได้หรือไม่ ขึ้นอยู่กับกระบวนกานที่เรียกว่า "control heuristic" (ฮิวริสติกเกี่ยวกับการควบคุม)
ซึ่งเป็นทฤษฎีที่เสนอว่า การตัดสินใจว่าควบคุมได้หรือไม่ขึ้นอยู่กับองค์สองอย่างคือ
ความตั้งใจที่จะทำให้เกิดผล และความสัมพันธ์กันระหว่างการกระทำและผล
แต่ในเกมที่เป็นไปโดยสุ่ม องค์สองอย่างนี้มักจะไปด้วยกัน
คือนอกจากจะมีความตั้งใจที่จะชนะแล้ว ก็ยังมีการกระทำ เช่นการโยนลูกเต๋าหรือการดึงแขนของเครื่องเล่นสล็อตแมชชีน
แล้วมีผลที่ตามมาทันทีอีกด้วยแม้ว่าจะเป็นไปโดยสุ่ม
เมื่อครบองค์เช่นนี้ ทฤษฎี control heuristic ก็จะพยากรณ์ว่า คนเล่นจะมีความรู้สึกว่าผลควบคุมได้ในระดับหนึ่ง
ทฤษฎีการบังคับตนเอง (Self-regulation theory) สามารถใช้เป็นคำอธิบายได้อีกแนวหนึ่ง
คือ เพราะว่าเรามีจุดมุ่งหมายในใจ (internal goals) ที่จะควบคุมสิ่งแวดล้อม
ดังนั้น เราจะพยายามทำการควบคุมสถานการณ์ที่วุ่นวาย ไม่แน่นอน หรือทำให้เครียด
วิธีหนึ่งในการบรรเทาความรู้สึกว่าควบคุมไม่ได้ ก็คือถือเอาอย่างผิด ๆ ว่า ตนสามารถควบคุมสถานการณ์ได้
มีคำอธิบายที่สามารถใช้ได้อีกแนวหนึ่ง คือ ผลประเมินที่ได้จาก core self-evaluations (ตัวย่อ CSE แปลว่าการประเมินแกนในของตน) สามารถใช้เป็นตัวแทนบุคลิกภาพที่มีเสถียรภาพของบุคคล ซึ่งเป็นการประเมินองค์ต่าง ๆ โดยพื้นฐาน ของจิตใต้สำนึก รวมทั้งการประเมินตนเอง ความสามารถ และความควบคุม  ผู้มีคะแนนสูงจะคิดถึงตนในเชิงบวกและมีความมั่นใจในความสามารถของตนเอง ผู้มีคะแนนต่ำจะคิดถึงตนเองในแนวลบและจะไม่มีความมั่นใจในตน
นอกจากนั้นแล้ว ผู้มีคะแนนสูงมีโอกาสสูงกว่าที่จะเชื่อว่า ตนสามารถควบคุมสถานการณ์สิ่งแวดล้อมต่าง ๆ ได้ (คือมี internal locus of control)
และดังนั้น คะแนนที่สูงมากอาจนำไปสู่การแปลสิ่งเร้าผิดว่าควบคุมได้
การประยุกต์ใช้ทฤษฎี

ศาสตราจารย์จิตวิทยาสังคมชาวอเมริกัน ดร. แดเนียล เว็กเนอร์ ที่มหาวิทยาลัยฮาร์วาร์ด เสนอว่า การแปลสิ่งเร้าผิดว่าควบคุมเหตุการณ์ภายนอกได้ เป็นมูลฐานความเชื่อเกี่ยวกับการใช้พลังจิตเพื่อเคลื่อนย้ายวัตถุ (psychokinesis) ซึ่งเป็นความสามารถเหนือธรรมชาติที่อ้างว่า สามารถเคลื่อนย้ายวัตถุโดยใจได้
ดร. เว็กเนอร์ ได้ยกเป็นหลักฐานกลุ่มการทดลองเกี่ยวกับความคิดเชิงไสยศาสตร์ (magical thinking) 
ที่ผู้ร่วมการทดลองถูกหลอกให้คิดว่า ตนมีอิทธิพลต่อเหตุการณ์ภายนอก
ในงานทดลองหนึ่ง ซึ่งให้ผู้ร่วมการทดลองดูนักกีฬาบาสเกตบอลทำการชู้ตลูกโทษ
ถ้ามีการให้ผู้ร่วมการทดลองสร้างมโนภาพของนักกีฬาทำการชู้ตลูกโทษ ผู้ร่วมการทดลองจะรู้สึกว่าตนมีอิทธิพลต่อการชู้ตลูกโทษได้สำเร็จ
อีกงานวิจัยหนึ่งตรวจสอบคนซื้อขายหุ้น ผู้ทำงานที่ธนาคารเพื่อการลงทุนในนครลอนดอน
มีการให้ผู้ซื้อขายหุ้นต่างคนต่างดูกราฟที่กำลังวาดบนจอคอมพิวเตอร์ คล้ายกับกราฟเวลาจริงที่ปกติใช้กับราคาหุ้นหรือดัชนี
งานของผู้ซื้อขายก็คือ ต้องพยายามทำให้ค่ากราฟขึ้นสูงที่สุดเท่าที่จะเป็นไปได้โดยใช้ปุ่มคอมพิวเตอร์สามปุ่ม
มีการเตือนล่วงหน้าว่า พวกเขาจะเห็นค่าที่เป็นไปตามสุ่ม แม้ว่า ปุ่มอาจจะทำให้เกิดผลอะไรบ้าง
แต่จริง ๆ แล้ว ปุ่มไม่ได้ทำอะไรเลยเกี่ยวกับค่าต่าง ๆ กันของกราฟ 
การให้คะแนนตนเองว่ามีผลสำเร็จแค่ไหน เป็นค่าวัดความไวของผู้ซื้อขายต่อปรากฏการณ์นี้
มีการเปรียบเทียบค่าวัดนี้ กับผลงานจริง ๆ ของผู้ซื้อขายหุ้น
ผู้ที่ไวต่อปรากฏการณ์นี้ทำงานได้ผลดีน้อยกว่าอย่างสำคัญในเรื่องการวิเคราะห์ การจัดการความเสี่ยง และการทำผลกำไรให้แก่บริษัท
และตนเองก็ได้เงินตอบแทนน้อยกว่าด้วย